Ako nthuse hle. Ekaka ke a hlanya jwale ke hloka keletso ya hao. 12 A k’u nahane hore na ho ne ho nyahamisa hakaakang ho letela bofelo ebe ha bo fihle! Ho feta moo, barab’abo rōna ba ile ba thulana le likhanyetso nakong ea Ntoa ea I ea Lefatše. Mosebetsi oa boboleli o ile oa batla o khaotsa ka ho feletseng. E ne eka batlotsuoa ba robetse. Empa ka 1919, ho ile ha etsoa phatlalatso ea hore ba tsohe! Jesu o ne a tlile tempeleng ea Molimo ea moea, ’me nako ea tlhahlobo e ne e fihlile. Leha ho le joalo, ba bang ha baa ka ba atleha tlhahlobong eo, ’me ba ile ba lahleheloa ke tokelo ea bona ea ho tsoela pele ka “khoebo” ea Morena. (Mat. 25:16) Ho ne ho tšoana le ha eka ba ne ba sa tlatseletsa oli ea bona ea moea joaloka baroetsana ba maoatla. Joaloka lekhoba le noabolohang, ba ne ba sa ikemisetsa ho itella ’Muso. Leha ho le joalo, boholo ba batlotsuoa ba ile ba bontša botšepehi bo sa thekeseleng le takatso e matla ea ho sebeletsa Mong’a bona esita le nakong e boima ea lintoa.